Klepp

For redskapet klepp, se klepp (redskap)

Klepp er en kommune på Jæren i Rogaland fylke. Omkringliggende kommuner er Sola og Sandnes mot nord, Time mot sør og øst, og Hå mot sør. Kleppe, Verdalen, Orstad, Klepp stasjon, Kåsen, Pollestad, Kvernaland og Voll er tettsteder.

 Etymologi 
Navnet Klepp kommer av det norrøne kleppr, som betyr knaus eller svaberg.

 Næring 
Klepp er den nest største jordbrukskommunen i Rogaland, med rundt 600 gårdsbruk. Kverneland Group på Øksnevad er den største produsenten av jordbruksutstyr i verden.Jærbladet – Kverneland årets bedrift TINE driver meieri på Klepp stasjon. Q-Meieriene avdeling Jæren holder også til på Klepp stasjon. Ellers er offentlig og privat tjenesteyting viktige næringsveier i Klepp. Høgskulen for landbruk og bygdenæringar ligger også i kommunen.

De viktigste veiene i Klepp er  Jærveien til Sandnes og Bryne, og  Solaveien til Sola. Jærbanen går gjennom østre delen av kommunen, med stoppesteder på Klepp stasjon og Øksnavadporten (Orstad).

Natur og geografi
Kommunen tilhører i øst det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte.Ivar B. Ramberg et al, Landet blir til - Norges geologi, Norsk geologisk forening 2006 (2007), side 71. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. I kommunen er det granitt som dominerer de øverste strukturene. Forkastningene går i sørvest-nordøst retning.Berggrunnskart over Norge, NGU 2006. (kart )

I vest tilhører kommunen nedre og midtre skyvedekker av den kaledonske fjellkjedefoldingen, som starter her og strekker seg nordover. Nedre dekke består av glimmerskifer og fyllitt, mens det midtre dekket llengst vest langs kysten består av granitt og øyegneis fra midtre og nyere proterozoikum.

Kommunens høyeste punkt er Tinghaug, 102,33 moh.

 Jærens rev 
Jærens rev, den vestligste sandtangen på Jærstrendene, ligger på Reve i Klepp. Dette revet har vært åsted for mange forlis langs den værharde Jærkysten, og en redningsstasjon ble tidlig opprettet her. Jærens rev er også en meget godt kjent lokasjon for vadefugler. Sør for revet strekker Orrestranda seg, mens nordover ligger Boresanden og Selestranda, med Feistein fyr på en holme rett utenfor. Jærens rev, også kalt Revtangen, er det sted i Norge med kortest avstand til Skottland på den andre siden av Nordsjøen. Dette var årsaken til at Revtangen ble valgt som landingssted for den første flygningen over Nordsjøen. Tryggve Gran landet med et Bleriot fly den 30. juli 1914 etter en 4 timer og 10 minutters lang tur fra Cruden Bay i Skottland.

Klepp er kjent for et svært variert fugleliv og flere steder i kommunen er rasteplass for opptil tusenvis av trekkfugl både vår og høst. Flere naturvernområder inngår i Jæren våtmarksystem, blant disse er Orrevatnet naturreservat, Grudavatnet naturreservat samt deler av Jærstrendene.

Kleppevarden
Kleppevarden er en gravhaug fra eldre bronsealder (1800-1000 f.Kr.). Den ble i år 2000 valgt til Klepp kommunes tusenårssted. Fra høyden er det utsyn over det meste av Jæren. Høyden ligger inntil Kleppelunden, en liten dal mellom Kleppe og Verdalen. Kleppevarden er en av mange store gravhaugar fra eldre bronsealder i Klepp kommune. Klepp kommune har cirka 1/6 av alle eldre bronsealderfunn i Norge.

Politikk

Se også utfyllende artikkel: Kommunestyrevalg i Klepp.

 Kommunestyrevalget 2023 

 Kommunesammenslåing 2016 
25. april 2016 ble det holdt folkeavstemning om sammenslåing av Klepp med Time og Hå. 73,4% stemte nei i Klepp, 25,1% stemte ja. Valgdeltagelsen var 55%.NRK Rogaland Høyt og tydelig «NEI» fra Klepp og Hå

Referanser

Eksterne lenker


   Kommunefakta Klepp (Rogaland) - Statistisk sentralbyrå